**Matias Aleksanteri Myttynen** (s. 12. maaliskuuta 1990 Tampere) on suomalainen jääkiekkoilija, joka pelaa SM-liigajoukkue Tampereen Ilveksessä. Hän on pelipaikaltaan keskushyökkääjä, mutta osaa pelata myös laidassa.

Ura
---

### Seuraura

Myttynen on Tampereen Ilveksen kasvatti. Hän toimi kaudella 2005–2006 seuran C-nuorten kapteenina ja oli C-nuorten SM-karsinnoissa Ilveksen paras pistemies ja syöttäjä tehoilla 13+21=34. Myttynen kuului joukkueen kapteenistoon myös seuraavalla kaudella B-nuorissa. Huhtikuussa 2008 hän teki Ilveksen kanssa 2+1-vuotisen SM-liigasopimuksen, mutta Myttynen ei kuitenkaan tehnyt liigadebyyttiään vielä kaudella 2008–2009. Hän debytoi kuitenkin miesten peleissä pelattuuaan kuusi Mestis-ottelua alle 20-vuotiaiden maajoukkueessa tehopistein 1+3=4.

Kaudella 2009–2010 Myttynen oli Ilveksen SM-liigajoukkueen mukana runkosarjan alusta asti. Näin ollen hän teki liigadebyyttinsä kauden avauskierroksella 10. syyskuuta 2009 paikallisottelussa Tapparaa vastaan. Myttynen sai siinä jääaikaa 12.25 minuuttia. Liigauransa avausmaalin hän teki 29. lokakuuta 2009 vieraissa Saimaan Palloa vastaan. Myttynen kuului syksyn 2009 positiivisiin yllättäjiin, mutta kevätkaudella hänen suorituksensa vajosivat, eikä Myttynen pelannut vielä täyttä SM-liigakautta. Yhteensä hänen tulokaskautensa toi 38 runkosarja- ja kolmessa liigakarsintaottelussa tehot 2+2=4. Myttynen pelasi kauden aikana myös yhteensä seitsemän Mestis-ottelua Lempäälän Kisassa ja alle 20-vuotiaiden maajoukkueessa. Myttynen vahvisti myös Ilveksen A-nuoria, jotka voittivat SM-pronssia keväällä 2010.

Kausi 2010–2011 oli Myttyselle ensimmäinen kokonainen SM-liigassa. Hän teki myös liigan yhden kauden piste-ennätyksensä tehtyään 54 runkosarjaottelussa tehot 9+10=19. Onnistuneen kauden jälkeen Myttyselle tarjottiin kahden hyökkäävän ketjun sentterin roolia kaudeksi 2011–2012, mutta ei onnistunut täyttämään sitä ja pelasi kautensa lähinnä edelliskaudelta tutussa roolissaan.

Toukokuussa 2012 Myttynen teki vuoden mittaisen sopimuksen Ruotsin toiseksi korkeimmalla sarjatasolla HockeyAllsvenskanissa pelanneen Borås HC:n kanssa, mutta joukkue menetti talousvaikeuksien takia sarjapaikkansa ennen kauden 2012–2013 alkua. Myttynen siirtyi näin ollen kaudeksi 2012–2013 kolmivuotisella sopimuksella JYPiin. Hänen kautensa jäi kuitenkin hieman rikkonaiseksi loukkaantumisten takia. Myttynen voitti kauden päätteeksi SM-pronssia. Hän pelasi kauden aikana myös seitsemän ottelua sarjatasoa alempana JYP-Akatemiassa.

Kauden 2013–2014 Myttynen aloitti kohtalaisen hyvin alempien ketjujen roolissa. Hän oli pitkään loukkaantuneena, eikä mahtunut toivuttuaan kuin kerran JYPin kokoonpanoon. Myttynen voitti kauden aikana joukkueessa European Trophyn mestaruuden.

Kaudeksi 2014–2015 Myttynen siirtyi Venäjän toiseksi korkeimmalle sarjatasolle kazakstanilaisjoukkue HK Kaztsink-Torpedon riveihin. Sieltä hän jatkoi heinä-elokuun 2015 vaihteessa 5. syyskuuta asti kestävällä try-out -sopimuksella Allsvenskanin VIK Västerås HK:hon. Myttynen sai jo parin viikon jälkeen jatkosopimuksen loppukaudeksi 2015–2016. Hän oli Västeråsin kolmanneksi paras pistemies tehoilla 14+15=29.

Syyskuussa 2016 Myttynen siirtyi lokakuun loppuun asti ulottuvalla koeaikasopimuksella Kalevan Palloon paikkaamaan Ville-Vesa Vainiolan loukkaantumista. Lokakuun puolen välin jälkeen hän sai loppukauden 2016–2017 kattavan jatkosopimuksen. Myttysen itseluottamus nousi hänen aiempiin liigakausiinsa nähden ja hän teki todellisen läpimurron. Myttynen oli tehoilla 14+25=39 KalPan toiseksi paras syöttäjä ja hän jakoi joukkueen sisäisen pistepörssin kolmannen sijan Jesse Mankisen kanssa. Myttynen voitti kauden päätteeksi SM-hopeaa. Joulukuussa 2016 hän teki KalPan kanssa kaksivuotisen jatkosopimuksen.

Kaudeksi 2017–2018 Myttynen siirtyi vuoden mittaisella sopimuksella KHL:n kiinalaisjoukkue Kunlun Red Stariin. Hän aloitti kautensa vahvasti tekemällä avausottelussa kaksi maalia. Kunlunin päävalmentaja Mike Keenan antoi Myttyselle paljon vastuuta kärkiketjuissa, mutta hän ei tehnyt syyskauden edetessä kuitenkaan enempää maaleja ja onnistui tekemään 17 pelaamassaan ottelussa kaikkiaan vain kolme tehopistettä. Marraskuussa 2017 seura lopulta kauppasi Myttysen Vitjaz Podolskiin vaihdossa hänelle KalPasta tuttuun joukkuetoveriin Jaakko Rissaseen. Kaudeksi 2018–2019 Myttynen siirtyi jatkamaan KHL-uraansa vuoden mittaisella sopimuksella latvialaisjoukkue Dinamo Riikaan.

Myttynen siirtyi kaudeksi 2019–2020 jatkamaan KHL-uraansa vuoden mittaisella sopimuksella Jokereihin. Siirron taustalla oli myös joukkueen tarve paikata pitkäaikaisia loukkaantumisia. Hän jäi Jokereissa lopulta varsin pieneen rooliin ja pelasi kuusi runkosarjaottelua ilman tehopisteitä, kunnes Myttysen sopimus purettiin yhteisymmärryksessä lokakuussa 2019. Seuraavana päivänä hänen vahvistettiin siirtyvän loppukauden kattavalla sopimuksella Ruotsin SHL-liigan Malmö Redhawksiin. Myttynen oli tehoilla 13+10=23 joukkueen toiseksi paras maalintekijä ja neljänneksi paras pistemies.

Oltuaan ilman sopimusta alkukauden 2020–2021 Myttynen palasi marraskuussa 2020 try-out -sopimuksella Jokereiden KHL-joukkueeseen, kun joukkueen kokoonpanosta oli useita pelaajia sivussa koronavirustartuntojen vuoksi. Hän pelasi siellä yhden ottelun. Joulukuussa Myttynen palasi loppukauden kattavalla sopimuksella kasvattajaseuraansa Ilvekseen.

### Maajoukkueura

Myttynen pelasi alle 20-vuotiaiden MM-kilpailuissa vuonna 2010 ja alle 18-vuotiaiden MM-kilpailuissa vuonna 2008. Hän on kuulunut myös [Suomen alle 17-vuotiaiden jääkiekkomaajoukkue|Suomen alle 17-vuotiaiden maajoukkueen]] kapteenistoon.

Suomen A-maajoukkueessa Myttynen on pelannut kolme ottelua tehopistein 1+1=2. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Marli Areenalla Valko-Venäjää vastaan. Myttynen merkittiin heti Suomen ykkössentteriksi laidoilleen toinen debytantti, Kasper Björkqvist sekä Veli-Matti Savinainen. Hän keräsi ottelussa kolme kahden minuutin jäähyä. Ensimmäisen A-maajoukkuemaalinsa Myttynen teki kolmannessa ottelussaan 12. huhtikuuta 2018 Riiassa Latviaa vastaan. Hänen osumansa jäi Suomen 0–5-voittoon päättyneen ottelun voittomaaliksi. Myttynen sai ottelussa myös syöttöpisteen Antti Suomelan tekemään maaliin.

Pelityyli
---------

Myttynen on pelityyliltään kahden suunnan hyökkääjä. Hänen aiemman seuransa Kalevan Pallon silloisen urheilutoimenjohtaja Kimmo Kapasen mukaan Myttysellä on modernin keskushyökkääjän todella hyviä ominaisuuksia. Kapasen mukaan hän on isokokoinen, hyvin liikkuva, taitava ja pelaa vahvasti kahteen suuntaan. Myttystä on verrattu nuorempana Raimo Helmiseen.

Muuta
-----

Myttynen on kihloissa aitajuoksija Lotta Haralan kanssa. Pariskunta esiintyi vuonna 2019 esitetyssä *Lätkä Love* -tositelevisiosarjassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 | Ilves | A-SM | 40 | 12 | 17 | 29 | 12 | 4 | 0 | 2 | 2 | 2 | U18 | 6 | 0 | 0 | 0 | 0 |
| 2008–2009 | Ilves | A-SM | 25 | 2 | 7 | 9 | 8 | – | – | – | – | – |
|  | Suomi U20 | Mestis | 6 | 1 | 3 | 4 | 2 | – | – | – | – | – |
| 2009–2010 | Ilves | A-SM | 3 | 2 | 1 | 3 | 4 | 6 | 0 | 1 | 1 | 0 | JMM | 6 | 0 | 1 | 1 | 0 |
|  | Ilves | SM-liiga | 38 | 2 | 2 | 4 | 12 | – | – | – | – | – |
|  | LeKi | Mestis | 1 | 1 | 0 | 1 | 2 | – | – | – | – | – |
|  | Suomi U20 | Mestis | 6 | 1 | 1 | 2 | 2 | – | – | – | – | – |
| 2010–2011 | Ilves | SM-liiga | 54 | 9 | 10 | 19 | 16 | 6 | 0 | 0 | 0 | 2 |
| 2011–2012 | Ilves | SM-liiga | 47 | 8 | 7 | 15 | 22 | – | – | – | – | – |
| 2012–2013 | JYP-Akatemia | Mestis | 7 | 0 | 4 | 4 | 0 | – | – | – | – | – |
|  | JYP | SM-liiga | 33 | 5 | 1 | 6 | 12 | 5 | 0 | 0 | 0 | 2 |
| 2013–2014 | JYP-Akatemia | Mestis | 8 | 2 | 9 | 11 | 0 | – | – | – | – | – |
|  | JYP | SM-liiga | 26 | 2 | 7 | 9 | 6 | – | – | – | – | – |
| 2014–2015 | HK Kaztsink-Torpedo | VHL | 17 | 3 | 1 | 4 | 10 | 3 | 0 | 0 | 0 | 0 |
| 2015–2016 | VIK Västerås HK | Allsvenskan | 52 | 14 | 15 | 29 | 22 | – | – | – | – | – |
| 2016–2017 | KalPa | SM-liiga | 56 | 14 | 25 | 39 | 16 | 18 | 3 | 5 | 8 | 6 |
| 2017–2018 | Kunlun Red Star | KHL | 17 | 2 | 1 | 3 | 4 | – | – | – | – | – |
|  | Vitjaz Podolsk | KHL | 14 | 3 | 4 | 7 | 8 | – | – | – | – | – |
| 2018–2019 | Dinamo Riika | KHL | 43 | 8 | 2 | 10 | 14 | – | – | – | – | – |
| 2019–2020 | Jokerit | KHL | 6 | 0 | 0 | 0 | 4 | – | – | – | – | – |
|  | Malmö Redhawks | SHL | 38 | 13 | 10 | 23 | 8 | – | – | – | – | – |
| 2020–2021 | Jokerit | KHL | 1 | 0 | 0 | 0 | 0 | – | – | – | – | – |
|  | Ilves | SM-liiga | 27 | 1 | 14 | 15 | 30 | 5 | 2 | 1 | 3 | 0 |
| 4 kautta | yhteensä | KHL | 81 | 13 | 7 | 20 | 30 | – | – | – | – | – |
| 7 kautta | yhteensä | SM-liiga | 281 | 41 | 66 | 107 | 114 | 34 | 5 | 6 | 11 | 10 |
| 1 kausi | yhteensä | SHL | 38 | 13 | 10 | 23 | 8 | – | – | – | – | – |

Lähteet
-------

* Matias Myttynen The Internet Hockey Databasessa (englanniksi)
* Matias Myttynen Eurohockey-sivustolla (englanniksi)
* Matias Myttynen *Elite Prospects*. Everysport Media Group AB.  (englanniksi)

### Viitteet

1. ↑  Uitti, Ilkka: Tappioputki sai jatkoa Jyväskylässä *ilves.com*.  17.2.2012. Ilves-Hockey Oy. Viitattu 3.1.2013.
2. ↑  Urheilukoulun 3/10 saapumiserän urheilijat valittu *urheilukouluntuki.fi*.  30.4.2010. Urheilukouluntuki.  Arkistoitu 5.3.2016. Viitattu 25.3.2016.
3. 1 2 3 4 5 6 7 8  Matias Myttynen *Elite Prospects*. Everysport Media Group AB.  (englanniksi)
4. ↑  Elite Prospects - Ilves U16 *eliteprospects.com*. Everysport Media Group AB. Viitattu 19.8.2019. (englanniksi)
5. ↑  Ilves kiinnitti Korhosen ja Myttysen *Jatkoaika.com*.  30.4.2008. Jatkoaika r.y. Viitattu 3.1.2013.
6. ↑  Tilastot - Liiga *liiga.fi*.  10.9.2009. Jääkiekon SM-liiga Oy. Viitattu 3.1.2013.
7. ↑  Tuutti, Mika: Ilves vei tuskaisten taiston *Jatkoaika.com*.  29.10.2009. Jatkoaika r.y. Viitattu 8.11.2020.
8. ↑  Pirttijärvi, Tuomas: Ilveksen pelaaja-arvostelut 2009–2010 *Jatkoaika.com*.  19.5.2010. Jatkoaika r.y. Viitattu 3.1.2013.
9. 1 2  Salminen, Solmu: Ilveksen pelaaja-arvostelut 2011–2012 *Jatkoaika.com*.  28.4.2012. Jatkoaika r.y. Viitattu 3.1.2013.
10. ↑  Ilves-sentteri Ruotsiin *Jatkoaika.com*.  9.5.2012. Jatkoaika r.y. Viitattu 3.1.2013.
11. ↑  JYP vahvistuu Matias Myttysellä *Jatkoaika.com*.  7.8.2012. Jatkoaika r.y. Viitattu 12.8.2012.
12. ↑  Korkalainen, Jere: JYPin pelaaja-arvostelut 2013-2014 *Jatkoaika.com*.  18.4.2014. Jatkoaika r.y. Viitattu 5.5.2014.
13. ↑  Myttynen jatkaa uraansa Kazakstanissa *Jatkoaika.com*.  19.11.2014. Jatkoaika r.y. Viitattu 9.12.2015.
14. ↑  Suomalaishyökkääjä siirtyy Kazakstanista Ruotsiin *suomikiekko.com*.  2.8.2015. Nordic Sport Media. Viitattu 9.12.2015.
15. ↑  Elite Prospects - VIK Västerås HK *eliteprospects.com*. Everysport Media Group AB. Viitattu 19.8.2019. (englanniksi)
16. ↑  KalPan Vainiola sivuun - Myttynen joukkueen testiin *Jatkoaika.com*.  21.9.2016. Jatkoaika r.y. Viitattu 24.9.2016.
17. ↑  KalPa jatkoi Myttysen sopimusta *Jatkoaika.com*.  21.10.2016. Jatkoaika r.y. Viitattu 21.10.2016.
18. ↑  Parviainen, Vesa: Matias Myttynen on KalPan varsinainen lottovoitto - "Meillä kävi munkki" *iltalehti.fi*.  20.4.2017. Alma Media Suomi Oy. Viitattu 3.5.2017.
19. ↑  Elite Prospects - KalPa *eliteprospects.com*. Everysport Media Group AB. Viitattu 19.8.2019. (englanniksi)
20. 1 2  Myttyselle jatkoa KalPaan *Jatkoaika.com*.  17.12.2016. Jatkoaika r.y. Viitattu 17.12.2016.
21. ↑  KHL-seura räväytti – hankki kertarysäyksellä kaksi Liiga-tähteä *suomikiekko.com*.  31.5.2017. Nordic Sport Media. Viitattu 1.6.2017.
22. ↑  Entisellä liigatähdellä karmea putki KHL:ssä – väkevä alku muuttui tehottomuudeksi *suomikiekko.com*.  21.10.2017. Nordic Sport Media. Viitattu 6.11.2017.
23. ↑  Savonen, Ilari: Useita suomalaisia liikuteltiin KHL:ssä – mukana viime kauden liigasensaatio ja ex-Tappara-tähti *suomikiekko.com*.  6.11.2017. Nordic Sport Media. Viitattu 6.11.2017.
24. ↑  Lahtinen, Miikka: Leijonien hyökkääjä vaihtaa maisemaa – rustasi nimensä KHL-sopimukseen! *suomikiekko.com*.  11.7.2018. Nordic Sport Media. Viitattu 11.7.2018.
25. ↑  Hurmerinta, Eero: Matias Myttynen Jokerien riveihin *Jatkoaika.com*.  19.8.2019. Jatkoaika r.y. Viitattu 19.8.2019.
26. ↑  Seppä, Lassi: Jokerit ja Matias Myttynen päätyivät yhteistuumin sopimuksen purkuun *Jatkoaika.com*.  22.10.2019. Jatkoaika r.y. Viitattu 22.10.2019.
27. ↑  Winnberg, Christian: Finländsk KHL-spelare förstärker Redhawks *malmoredhawks.com*.  23.10.2019. Malmö Redhawks Ishockey AB. Viitattu 23.10.2019. (ruotsiksi)
28. ↑  Elite Prospects - Malmö Redhawks *eliteprospects.com*. Everysport Media Group AB. Viitattu 8.11.2020. (englanniksi)
29. ↑  Seppä, Lassi: Myttynen ja Järvinen saapuvat Partasen ohella Jokerien avuksi *Jatkoaika.com*.  8.11.2020. Jatkoaika r.y. Viitattu 8.11.2020.
30. ↑  Seppä, Lassi: Ilves solmi kolme pelaajasopimusta − Matias Myttynen palaa kasvattajaseuraansa *Jatkoaika.com*.  22.12.2020. Jatkoaika r.y. Viitattu 22.12.2020.
31. ↑  Tilanne 15.4.2018
32. ↑  Miettinen, Miska: Leijonat kohtaa Valko-Venäjän – lupaava maajoukkuedebytantti heti kovaan rooliin! *Leijonat.com*.  5.4.2018. Nordic Sport Media. Viitattu 8.11.2020.
33. ↑  Finland vs Belarus - EHC - Euro Hockey Challenge - boxscore *pointstreak.com*.  5.4.2018. Pointstreak Sports Technologies Inc. Viitattu 15.4.2018.
34. ↑  Latvia vs Finland - EHC - Euro Hockey Challenge - boxscore *pointstreak.com*.  12.4.2018. Pointstreak Sports Technologies Inc. Viitattu 15.4.2018.
35. ↑  Kosunen, Janne: Kihlautunut Lotta Harala kertoi rakkauden dramaattisesta alkusysäyksestä – paljasti millaiset häät on tarkoitus pitää *is.fi*.  18.4.2021. Sanoma Media Finland Oy. Viitattu 15.5.2021.

Ilves – SM-liiga
3 Friman |
5 Heinonen |
10 Suomi (**C**) |
12 Mäntykivi |
15 Virtanen (**A**) |
17 Ratinen |
18 Meskanen |
21 Bau |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
34 Kos |
36 Hamrla |
37 Gunnarsson |
39 Aho |
43 Latvala |
52 Könönen |
53 Pelli |
57 Parikka |
74 Lancaster |
77 Jurmo |
83 Stránský |
86 Kodýtek |
89 Palve |
97 Mašín |
-- Hietaniemi |
-- Soini  

Valmentajat Pennanen – Saarinen – Merikivi – Tanska – Näppilä – Korhonen – Peltomaa